title: 2013/551/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka X – Euroopan ulkosuhdehallinto#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka X – Euroopan ulkosuhdehallinto

text:
               16.11.2013

               FI

               Euroopan unionin virallinen lehti

               L 308/139

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka X – Euroopan ulkosuhdehallinto
   (2013/551/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2011 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 436 – C7-0235/2012) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2011 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2011 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165, 166 ja 167 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön ja ulkoasiainvaliokunnan lausunnon (A7-0099/2013),

               1.

               myöntää unionin ulko- ja turvallisuuspolitiikan korkealle edustajalle vastuuvapauden Euroopan ulkosuhdehallinnon talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 68, 15.3.2011.

      (2)  EUVL C 348, 14.11.2012, s. 1.

      (3)  EUVL C 344, 12.11.2012, s. 1.

      (4)  EUVL C 348, 14.11.2012, s. 130.

      (5)  EYVL L 248, 16.9.2002, s. 1.

      (6)  EUVL L 298, 26.10.2012, s. 1.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka X – Euroopan ulkosuhdehallinto
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2011 (1),

                  —

                  ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 436 – C7-0235/2012) (2),

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2011 ja toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2011 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165, 166 ja 167 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön ja ulkoasiainvaliokunnan lausunnon (A7-0099/2013),

                  A.

                  ottaa huomioon, että Euroopan ulkosuhdehallinto (EUH) perustettiin Euroopan unionista tehdyn sopimuksen 27 artiklan 3 kohdan nojalla ja se aloitti toimintansa 1. tammikuuta 2011;

                  B.

                  ottaa huomioon, että Euroopan ulkosuhdehallinnon organisaatiosta ja toiminnasta 26. heinäkuuta 2010 annetun neuvoston päätöksen 2010/427/EU (7) johdanto-osan 1 kappaleen mukaan EUH on ”[unionin ulkoasioiden ja turvallisuuspolitiikan] korkean edustajan alaisuudessa toimiva unionin elin, joka [on] toiminnallisesti itsenäinen”;

                  C.

                  ottaa huomioon, että komissio on oikeudellisesti päävastuussa toimintamenojen hallinnoinnista; ottaa huomioon, että EUH:n ja komission alaisen ulkopolitiikan välineiden hallinnon vastuualueet on erotettu toisistaan;

                  D.

                  ottaa huomioon, että EUH vastaa päätoimipaikkansa ja unionin edustustojen hallintomenojen hallinnoinnista;

                  E.

                  ottaa huomioon, että EUH:n varainhoitovuoden 2011 talousarvio koostui määrärahojen pro rata -siirroista komission ja neuvoston pääsihteeristön talousarvioista;

                  1.

                  panee merkille tilintarkastustuomioistuimen todenneen tarkastustyönsä perusteella, ettei virhetaso kokonaisuutena tarkastellen ole olennainen toimielinten ja elinten hallintomenoihin ja muihin menoihin liittyvissä maksuissa 31. joulukuuta 2011 päättyneeltä varainhoitovuodelta;

                  2.

                  panee merkille, että vaikka vuosi 2011 oli ulkosuhdehallinnon ensimmäinen varainhoitovuosi, se on siitä silti täysin vastuussa ja sen on varmistettava lainsäädännön tinkimätön noudattaminen; kehottaa ulkosuhdehallintoa pohtimaan, mitä se voi oppia ensimmäisestä toimintavuodestaan;

                  3.

                  huomauttaa, että tilintarkastustuomioistuin esitti vuoden 2011 vuosikertomuksessaan EUH:oon liittyviä huomautuksia, jotka koskivat sosiaalietuisuuksien ja lisien maksamista henkilöstölle, sopimusten tekemistä väliaikaisen henkilöstön kanssa, turvallisuuspalveluita koskevan sopimuksen hallinnointia sekä hankintamenettelyjä; kehottaa EUH:ta toteuttamaan tarvittavat toimet näiden huomautusten johdosta;

                  4.

                  pitää huolestuttavana tilintarkastustuomioistuimen havaintoja, joiden mukaan sääntöjen noudattamatta jättäminen johti muutamassa tapauksessa virheellisten maksujen suorittamiseen henkilöstölle, väliaikaista henkilöstöä ja EUH:ta koskevaan oikeudelliseen epävarmuuteen, varainhoitoasetuksen noudattamatta jättämiseen, alv-maksujen keräämättä jäämiseen sekä unionin kaikkia toimielimiä sitovien hankintasääntöjen rikkomiseen; huomauttaa, että EUH on täysin vastuussa toiminnastaan ja että se on todennut ryhtyneensä tarvittaviin toimiin varmistaakseen, että sääntöjen noudattamatta jättäminen ei toistu; pyytää EUH:ta tiedottamaan tuloksista parlamentille varainhoitovuotta 2012 koskevan vastuuvapausmenettelyn yhteydessä;

                  5.

                  panee merkille tilintarkastustuomioistuimen huomautuksiin esitetyt vastaukset ja pitää asianmukaisina tilintarkastustuomioistuimen suosituksia, joiden mukaan on toteutettava toimenpiteitä, joilla varmistetaan, että henkilöstö toimittaa sopiviksi katsotuin väliajoin henkilökohtaisen tilanteensa todistavat asiakirjat; panee merkille, että EUH suunnittelee yhdessä henkilökohtaisten etuuksien hallinto- ja maksutoimiston (PMO) kanssa kyseisiä asiakirjoja oikea-aikaisesti seuraavan järjestelmän käyttöön ottamista; katsoo lisäksi, että EUH:n olisi parannettava edelleen hankintamenettelyjen suunnittelua, koordinointia ja toimivuutta asianmukaisilla tarkastuksilla ja paremmilla ohjeilla;

                  6.

                  pitää valitettavana, että tilintarkastustuomioistuimen huomautusten mukaan riskinä on, että toimihenkilöiden tilanteen muuttuessa vuonna 2012 suoritetaan yhä virheellisiä tai aiheettomia maksuja, vaikka EUH on ottanut käyttöön vuotuisten päivitysten järjestelmän; pyytää EUH:ta sisällyttämään kyseisen uuden järjestelmän täytäntöönpanoa koskevat tiedot vuotta 2012 koskevaan toimintakertomukseensa;

                  7.

                  panee merkille, että vuoden 2011 lopussa EUH:n päätoimipaikan lopullinen talousarvio oli 188 000 000 euroa, joista käytettiin 91 prosenttia, ja että edustustojen talousarvio oli 276 100 000 euroa, joista käytettiin hieman pienempi osuus, noin 89 prosenttia; toteaa, että komission oli täydennettävä edustustojen talousarviota yhteensä 252 400 000 euroon, joista käytettiin 85 prosenttia; panee merkille myös, että vuoden 2012 lopussa varainhoitovuoden 2011 talousarviomäärärahojen lopullinen käyttöaste oli 97 prosenttia niin päätoimipaikan kuin edustustojenkin osalta;

                  8.

                  pitää huolestuttavana, että määrärahoja jäi käyttämättä ja niitä siirrettiin seuraavalle vuodelle varsin paljon senkin jälkeen, kun hyväksyttiin lisätalousarvio ja määrärahoja siirrettiin komissiolta ja yksikköjen välillä; ehdottaa keskeisten tulosindikaattoreiden laatimista kaikkein olennaisimpien alojen seuraamiseksi, jotta talousarvion toteuttamista voidaan parantaa tulevina vuosina;

                  9.

                  muistuttaa, että EUH on vastikään perustettu rakenne, jossa yhdistettiin useita erillisiä yksiköitä, ja että se aloitti toimintansa vuonna 2011 ja kohtasi lukuisia teknisiä haasteita etenkin hankintojen ja palvelukseen ottamisen osalta; toteaa lisäksi, että järjestelyjen toteuttamisesta aiheutunut raskas hallinnollinen taakka ei todennäköisesti toistu tulevina vuosina;

                  10.

                  arvostaa suuresti täsmällisiä vastauksia, joita talousarvion valvontavaliokunnan jäsenet saivat esittämiinsä kirjallisiin ja suullisiin kysymyksiin, jotka käsittelivät EUH:n hallintomenojen ohella lukuisia muitakin aiheita;

                  11.

                  panee merkille tiettyjä hankintamenettelyyn ja tarjouskilpailuihin liittyviä puutteita koskevat huomautukset ja kehottaa ulkosuhdehallintoa korjaamaan ne ilman aiheetonta viivästystä;

                  12.

                  kiinnittää huomiota tämänkertaisen vastuuvapauden myöntämisen merkitykseen tulevien vastuuvapausmenettelyiden puitteiden luomisessa ja katsoo, että se lujittaa odotuksia, jotka kohdistuvat EUH:n ja sen toiminnan tehokkuuden kehittämiseen ja parantamiseen tulevina vuosina; pyytää korkeaa edustajaa laatimaan EUH:n organisaatiosta ja toiminnasta selvityksen ja liittämään siihen tarvittaessa ehdotuksia päätöksen 2010/427/EU tarkistamiseksi vuoden 2013 puoliväliin mennessä;

                  13.

                  katsoo, että vastuuvapausmenettelyn avulla ei voida vertailla yksityiskohtaisesti niitä eri olosuhteita, joissa EUH:n on toimittava 140 toimipaikassaan ja jotka vaihtelevat rauhanomaisista ja järjestäytyneistä oloista käytännössä sota-alueiden olosuhteisiin; toteaa, että kyseiset toimipaikat sijaitsevat monenlaisissa elinympäristöissä;

                  14.

                  toteaa, että talousarvion toteuttamiseen liittyvät haasteet ovat unionin ulkopuolisissa maissa hyvin erilaiset kuin unionin jäsenvaltioissa; pyytää jakamaan ja koordinoimaan selvästi komission ja EUH:n roolit ja vastuut kolmansiin maihin liittyvän ohjelmasuunnittelun ja niissä tapahtuvan talousarvion toteuttamisen alalla;

                  15.

                  panee merkille, että EUH:n ensimmäisenä toimintavuotena palvelukseen otettiin runsaasti työntekijöitä ja tällä tavoin henkilöstö saatiin täyteen vahvuuteen mahdollisimman nopeasti; panee merkille myös, että tiettyihin edustustoihin on vaikea palkata henkilöstöä, koska niiden toimipaikka sijaitsee riskialttiilla alueella;

                  16.

                  pitää valitettavana, että uusimmista jäsenvaltioista tulevien työntekijöiden osuus on hyvin vähäinen verrattuna unionin viidestätoista vanhasta jäsenvaltiosta palvelukseen otettuun henkilöstöön; korostaa, että henkilöstön palkkaamisessa ja nimittämisessä on pyrittävä parantamaan sukupuolten välistä ja mahdollisuuksien mukaan maantieteellistä tasapainoa; kehottaa EUH:ta kehittämään asianmukaiset mekanismit ja ryhtymään tarvittaviin toimiin parantaakseen ja tasapainottaakseen henkilöstön jakautumista hyvissä ajoin; pitää myönteisenä avointen tointen määrän vähenemistä; kehottaa EUH:ta täyttämään avoimet toimet siten, että henkilöstö jakautuu maantieteellisesti tasapuolisesti kaikilla tasoilla;

                  17.

                  panee merkille, että joillakin osastoilla työntekijöitä on 22, 27 tai 29 ja joillakin hallinto-osastoilla on 44 työntekijää; huomauttaa, että toisiin toimielimiin verrattuna johtotason virkojen osuus on suuri ja myös korkeimmissa palkkaluokissa olevan henkilöstön määrä on liian suuri ja täysin suhteeton verrattuna toisiin toimielimiin; pyytää EUH:ta tekemään selkoa tähän johtaneista syistä ja vaatii korkeaa edustajaa vähentämään EUH:n hallinnon johtajakeskisyyttä; pitää ulkosuhdehallinnon tässä suhteessa esittämiä selityksiä osittain oikeutettuina ja pyytää toimivaltaisia yksiköitä tekemään keskipitkän ja pitkän aikavälin toimintasuunnitelman ja kehittämään asianmukaiset menettelyt tämän epätasapainon korjaamiseksi;

                  18.

                  pitää edelleen tärkeänä vakiinnuttaa mahdollisimman pian unionin poliittisia painopisteitä ja todellisia käytännön tarpeita vastaava henkilöstöpolitiikka; muistuttaa, että komission kanssa on tehtävä yhteistyötä edustustohenkilöstön profiilin optimoimiseksi (8);

                  19.

                  kehottaa lisäämään EUH:n hallintorakenteeseen sisältyviä toimivaltuuksia koskevaa avoimuutta sekä vähentämään päällekkäisiä valtuuksia; pyytää julkistamaan vastuualuekaavion; katsoo, että nykytilanteen tehottomuuden vuoksi EUH:n maine on vaarassa kärsiä vakavasti;

                  20.

                  panee tyytyväisenä merkille 8 800 ehdokkaaseen, 1 300 haastatteluun ja 118 täytettävään toimeen liittyvän työn ja hallinnoinnin menestyksekkään toteuttamisen; pitää kuitenkin valitettavana, ettei selvitetty, kuinka monta kertaa ehdokas kutsuttiin haastatteluun, ja katsoo, että prosessia ei näin ollen voida pitää täysin avoimena; kehottaa EUH:ta selvittämään kattavasti haastatteluista aiheutuneet kustannukset;

                  21.

                  kehottaa vaatimaan EUH:n uusilta työntekijöiltä valaehtoisen vakuutuksen, että he eivät ole olleet aiemmin minkään tiedustelupalvelun palveluksessa;

                  22.

                  katsoo, että unionin erityisedustajien tehtävänkuvat ovat hyvin epäselviä; pyytää saada eritellyn muistion, jossa tarkastellaan, miten he ovat käyttäneet tehtäviensä hoitamiseen saamansa varat;

                  23.

                  panee merkille, että unionin suurlähettiläistä 39,5 prosenttia tulee jäsenvaltioista; muistuttaa sopimuksesta, jonka mukaan kolmasosa viroista olisi täytettävä jäsenvaltioiden henkilöstöllä; vaatii korkeaa edustajaa noudattamaan sopimusta, mikä tarkoittaa keski- ja ylimmän portaan johtajien virkojen sisällyttämistä kiintiöön;

                  24.

                  huomauttaa, että edustustojen henkilöstössä komissio ja EUH eivät ole tasapuolisesti edustettuina; kehottaa siirtämään EUH:n päätoimipaikasta enemmän työntekijöitä edustustoihin talousarvion asettamissa rajoissa;

                  25.

                  korostaa, että pienillä edustustoilla on vaikeuksia noudattaa monimutkaisia ja tiukkoja sääntöjä, jotka koskevat maksujen hyväksymisen valtuuttamista ulkosuhdehallinnon ja komission henkilöstön välillä; kehottaa EUH:ta ja komissiota tutkimaan, miten hyväksyntämenettelyä voitaisiin helpottaa varainhoidon valvontaa koskevia sääntöjä noudattaen;

                  26.

                  korostaa, että on tärkeää varmistaa, että operatiivisella henkilöstöllä, taloushallinnon henkilöstöllä ja valvonnasta ja tarkastuksista vastaavalla henkilöstöllä on tarvittavat taidot heille uskottujen tehtävien hoitamista varten; vaatii EUH:ta ja komissiota huolehtimaan siitä, että niiden koulutusohjelmissa keskitytään kyseisten taitojen parantamiseen, ja ilmoittamaan parlamentille saavutetusta edistyksestä;

                  27.

                  kiinnittää huomiota siihen, että unionin edustustojen paikallisten työntekijöiden palkkojen vuotuista tarkistamista koskeva menettely lisää kustannuksia; katsoo, että kyseistä menettelyä voidaan tehostaa ja siitä voidaan tehdä kustannustehokkaampi; pyytää EUH:ta soveltamaan laskentamenetelmiä, jotka perustuvat samoilla tai samankaltaisilla alueilla sijaitsevien viiteorganisaatioiden riippumattomaan ja puolueettomaan valintaan; ehdottaa, että Yhdistyneiden kansakuntien viraston paikallinen toimisto lisätään menettelyyn pysyvänä osatekijänä ja että siihen sisällytetään kahden jäsenvaltion suurlähetystöt ja kaksi paikallista työnantajaa siten, että työntekijä valitsee yhden ja työnantaja toisen, jotta saadaan asianmukainen keskiarvo; kehottaa ottamaan käyttöön mekanismin, jolla unionin suurlähettiläältä otetaan pois vastuu käydä palkkaneuvotteluja paikallisten työntekijöiden kanssa, ja kehottaa valitsemaan viiteorganisaatiot viiden vuoden jaksoksi;

                  28.

                  on huolestunut poissaolojen suuresta määrästä unionin edustustoissa ja kehottaa EUH:ta selvittämään uudelleen, miksi näin on; kehottaa EUH:ta korjaamaan epätasapainon selvityksensä perusteella ja tiedottamaan poissaololuvut parlamentille vuosittain; kehottaa tarkastelemaan menettelyjä uudelleen pyrkien siihen, että edustustojen työntekijät yhdistävät mahdollisuuksien mukaan Brysselissä saamansa ammatillisen koulutuksen muuhun lomaansa; pyytää, että komissio mukauttaisi henkilöstösääntöjen liitettä X (kolmannet maat) tarkistettaessa edustustojen lomapäivien ja paikallisten pyhäpäivien lukumäärän käytäntöön, jota jäsenvaltioiden ulkomaanedustustot soveltavat asianomaisessa maassa;

                  29.

                  ilmaisee huolensa unionin edustustojen hallinnollisista puutteista Afganistanissa, Djiboutissa, Guyanassa, Salomonsaarilla ja Sambiassa; pyytää laatimaan raportin kyseisten puutteiden tämänhetkisestä tilanteesta, turvallisuuspalveluja koskevat sopimukset mukaan luettuina; odottaa raporttia myös sisäisen valvonnan standardien tilanteesta unionin edustustoissa Liberiassa ja Irakissa; pyytää saada tietoa unionin Egyptin ja Malawin edustustojen tämänhetkisestä vaatimustenmukaisuusasteesta sekä ajantasaiset tiedot unionin Länsirannan, Haitin, Saudi-Arabian, Pakistanin, Sri Lankan, Libyan ja Libanonin edustustojen turvallisuuspalveluja koskevasta sopimuksesta;

                  30.

                  vaatii selvittämään, miksi turvallisuusalan yritys, jolla on sopimus unionin Afganistanin edustuston kanssa ja jonka toimintaa OLAF tutkii, on saanut äskettäin uuden, noin 50 miljoonan euron arvoisen sopimuksen saman edustuston kanssa;

                  31.

                  panee tyytyväisenä merkille, että komission kehitys- ja yhteistyöpääosaston (EuropeAid) ja kansallisten ulkoministeriöiden väliset synergiat toimivat hyvin, ja pyytää EUH:ta pitämään parlamentti ajan tasalla; panee merkille, että konsulipalveluiden osalta työtä on vielä jäljellä; pyytää kutsumaan parlamentin ulkoasiainvaliokunnan osallistumaan tähän työhön;

                  32.

                  kehottaa EUH:ta välittämään henkilöresurssien arviointia koskevan kertomuksensa parlamentille;

                  33.

                  kehottaa EUH:ta käyttämään mittakaavaetuja maksimaalisesti hyväkseen luomalla uusia synergiavaikutuksia päätoimipaikkansa ja edustustojen välille sekä yhteistyössä jäsenvaltioiden ja kansallisten ulkoasiainhallintojen kanssa todellisessa unionin ulkopolitiikan ja ulkoisen edustuksen hengessä; korostaa, että kolmansiin maihin on pyrittävä sijoittamaan mahdollisimman paljon yhteispalveluja, jotta edistetään tietojen vaihtoa ja säästöjä;

                  34.

                  panee merkille pian voimaan tulevan Euroopan unionin ja Keski-Amerikan maiden assosiaatiosopimuksen ja painottaa, että unioni tarvitsee edustuston Panamaan, joka on tärkeä kumppani ja alueen ainoa maa, jossa edustustoa ei vielä ole; kehottaa EUH:ta tässä suhteessa mahdollisimman nopeisiin toimiin;

                  35.

                  vaatii selitystä sille, miksi unionin Libyan suurlähettiläs kutsuttiin takaisin;

                  36.

                  pyytää EUH:ta toimittamaan kattavat tiedot neuvoston ja komission kanssa tehdyistä palvelutasosopimuksista;

                  37.

                  pitää myönteisenä, että tarkistetun varainhoitoasetuksen mukaisesti EUH:n on toimitettava kiinteistöpolitiikkaansa käsittelevä työasiakirja parlamentille joka vuosi 1. kesäkuuta mennessä; korostaa, että tarkistetun varainhoitoasetuksen mukaisesti EUH voi ottaa lainoja toimisto- ja asuintilojen hankkimista varten; kehottaa EUH:ta pitämään toimintansa kustannustehokkaana sekä valitsemaan asianmukaisia rahoitusratkaisuja komission talouden ja rahoituksen pääosastoa kuultuaan;

                  38.

                  on huolestunut EUH:n toimisto- ja asuintilojen vuokrakustannusten kohoamisesta (esimerkiksi unionin Venäjän edustuston Moskovan toimistojen vuokra nousi yli 50 prosenttia vuodesta 2010 vuoteen 2011); kehottaa EUH:ta pitämään toimintansa kustannustehokkaana sekä toimittamaan kaikki tarvittavat tiedot vastuuvapauden myöntävälle viranomaiselle;

                  39.

                  katsoo, että tuleva EUH:ta koskeva uudelleenarviointi tarjoaa tilaisuuden arvioida yksityiskohtaisesti, miten saatavilla olevat resurssit soveltuvat EUH:lle annettujen tehtävien hoitamiseen ja mitä muutoksia on tarpeen toteuttaa, jotta varmistetaan, että EUH:n toiminta on mahdollisimman tehokasta; katsoo, että arvioitaessa EUH:n käytössä olevia kiinteistöjä analyysiin olisi sisällytettävä vertailu saman toimipaikan muihin diplomaattiedustustoihin sen sijaan, että vertailukohteena käytetään aivan erilaisissa maissa sijaitsevia EUH:n rakennuksia; katsoo, että arvioitaessa kiinteistöjen hintoja sopimuksia olisi tarkasteltava aktiivisesti suhteessa siihen, mitä etua ne tuottavat unionille, ja että tarvittaessa niitä olisi muutettava; katsoo, että kyseisessä arvioinnissa olisi selvennettävä, käytetäänkö rakennusta muuhun kuin asumistarkoitukseen, ja määritettävä, mitä rakennuksen osaa käytetään, mihin sitä käytettään ja miten kauan; katsoo myös, että asuinolojen osalta eroja ei saisi esiintyä, vaan asuntojen olisi oltava samanlaisia ja väärinkäytökset on estettävä, jotta elämänlaatu on asumisen osalta sama eri alueilla riippuen kiinteistöjen saatavuudesta ja hinnoista; kehottaa esittämään unionin rakennusten ja henkilöstön turvallisuutta koskevan monivuotisen suunnitelman kaikkien kolmansissa maissa sijaitsevien unionin edustustojen osalta;

                  40.

                  kehottaa EUH:ta määrittelemään ja tutkimaan poliittisia ja sopimussuhteisia velvoitteitaan noudattaen kaikki pitkän aikavälin säästömahdollisuudet, jotta sen vuotuisen talousarvion – joka aivan oikeutetusti kasvaa enemmän kuin muiden toimielinten talousarviot – vaihtelulla olisi kerrannaisvaikutusta;

                  41.

                  kiinnittää huomiota tarpeeseen varmistaa edustustojen paikallisten toimihenkilöiden kattavat turvallisuusselvitykset;

                  42.

                  tukee voimakkaasti EUH:n ”älykkäiden säästöjen” aloitetta; pyytää EUH:ta toimittamaan parlamentille täytäntöönpanokertomuksen, jossa esitellään taloudelliset tulokset ja kerrotaan, miten säästetyt varat on käytetty; kehottaa myös komissiota ottamaan aloitteen käyttöön;

                  43.

                  panee merkille unionin edustustojen työntekijöiden eri syistä EUH:n päätoimipaikkaan tekemien matkojen suuren määrän; pitää valitettavana, että kyseisten virkamatkojen tarpeellisuutta ei voida antaa riippumattoman tarkastuselimen arvioitavaksi; pyytää korkeaa edustajaa harkitsemaan tätä ehdotusta ja tiedottamaan asiasta parlamentin talousarvion valvontavaliokunnalle; kehottaa laatimaan unionin edustustojen työntekijöiden matkojen suuresta määrästä selvityksen, jossa arvioidaan videokonferenssien toteutettavuutta, jotta matkakustannuksia ja matkoihin käytettyä aikaa voitaisiin vähentää;

                  44.

                  on tyytyväinen säästöihin, jotka on jo saatu aikaan innovatiivisten ratkaisujen avulla esimerkiksi käyttämällä työhönottohaastatteluissa videokonferensseja; pyytää EUH:ta tekemään mahdollisimman monia vastaavia ehdotuksia myös henkilöstön koulutuksen alalla;

                  45.

                  kehottaa voimakkaasti EUH:ta ottamaan edustustojensa ja päätoimipaikkansa välisissä matkoissa käyttöön samanlaisia käytäntöjä, joita jäsenvaltiot soveltavat vastaavissa oloissa; vaatii EUH:ta noudattamaan jäsenvaltioiden soveltamia lentomatkakäytäntöjä;

                  46.

                  pitää myönteisenä työryhmän perustamista selvittämään keinoja päätoimipaikassa sovellettujen työmenetelmien tehostamiseksi, ja iloitsee siitä, että työryhmän päätelmiä on jo pantu täytäntöön; pyytää saada tietoja kyseisistä päätelmistä sekä niiden avulla lisääntyneestä tehokkuudesta;

                  47.

                  katsoo, että tiettyjä indikaattoreita, jotka analysoitiin sisäisen valvonnan standardien itsearvioinnin yhteydessä, olisi tarkistettava tai päivitettävä;

                  48.

                  katsoo, että eräät vuotuiseen toimintakertomukseen sisältyvät tilastot, erityisesti ne, jotka liittyvät edustustoihin, eivät ole riittävän tarkkoja; kehottaa EUH:ta tehostamaan toimintaansa laatimalla keskeisiä tulosindikaattoreita, joilla huolehditaan edustustojen suoritusten arviointien jatkuvuudesta; kehottaa korkeaa edustajaa pitämään talousarvion valvontavaliokunnan ajan tasalla tältä osin;

                  49.

                  pitää myönteisenä, että EUH sitoutui tiiviiseen yhteistyöhön Euroopan petostentorjuntaviraston (OLAF) kanssa ja että EUH on viimeistelemässä OLAF:in kanssa tehtävää yhteisymmärryspöytäkirjaa, jolla elinten välinen yhteistyö nostetaan entistä korkeammalle tasolle;

                  50.

                  katsoo, että talous- ja yleishallinnon laatua on parannettava unionin edustustoissa sekä eräissä päätoimipaikan osastoissa, joita ei eritelty vuotuisessa toimintakertomuksessa; odottaa, että ensi vuoden kertomuksessa kyseiset osastot yksilöidään ja asiassa saavutettu edistyminen esitellään;

                  51.

                  kehottaa EUH:ta toimittamaan yksityiskohtaiset tiedot siitä, miten sen sisäinen valvonta- ja seurantajärjestelmä toimii varojen ja kustannusten hallinnan osalta; pyytää EUH:ta myös selittämään toimintalinjojaan, jotka koskevat parlamentin oikeutta tutustua sen sisäisiin tarkastuskertomuksiin;

                  52.

                  toteaa, että lukuisat EUH:n edustustot toimivat ympäristössä, jossa korruption ja petosten riski on huomattava; pitää unionin taloudellisten etujen suojelemisen kannalta keskeisen tärkeänä, että EUH:n henkilöstölle annetaan asianmukaista ja tietoisuutta lisäävää koulutusta, jotta se voi havaita väärinkäytökset; pitää kattavan ilmiantajapolitiikan soveltamista olennaisen tärkeänä unionin taloudellisten etujen suojelemiseksi;

                  53.

                  katsoo, että kolmansien maiden hallituksille myönnettävää talousarviotukea koskevia järjestelmiä ei ole tarkastettu asianmukaisesti, ja kehottaa valvomaan rahoitustoimintoja paremmin varhaisemmassa vaiheessa; katsoo, että talousarviotuen myöntämisen tärkeimpänä ehtona on oltava, että tuensaajamaassa on riippumaton kansallinen tarkastuselin;

                  54.

                  muistuttaa, että EUH:n velvollisuutena on tuottaa konkreettisia tuloksia, ja korostaa tulosten ja kokonaismäärärahojen keskinäistä suhdetta.

         (1)  EUVL L 68, 15.3.2011.

         (2)  EUVL C 348, 14.11.2012, s. 1.

         (3)  EUVL C 344, 12.11.2012, s. 1.

         (4)  EUVL C 348, 14.11.2012, s. 130.

         (5)  EYVL L 248, 16.9.2002, s. 1.

         (6)  EUVL L 298, 26.10.2012, s. 1.

         (7)  EUVL L 201, 3.8.2010, s. 30.

         (8)  Ks. myös tilintarkastustuomioistuimen erityskertomukseen N:o 18/2012 Euroopan unionin tuesta oikeusvaltioperiaatteen edistämiseen Kosovossa sisältyvät suositukset.


Avis juridique important

|

31972D0142

72/142/EHTY: Neuvoston päätös, tehty 21 päivänä maaliskuuta 1972, Euroopan hiili- ja teräsyhteisön neuvoa-antavan komitean jäsenten sekä erityisen asemansa perusteella komitean työskentelyyn osallistuvien henkilöiden korvauksista tehdyn päätöksen muuttamisesta

Virallinen lehti nro L 072 , 25/03/1972 s. 0020 - 0020 Suomenk. erityispainos Alue 1 Nide 1 s. 0077  Ruotsink. erityispainos Alue 1 Nide 1 s. 0077

NEUVOSTON PÄÄTÖS,tehty 21 päivänä maaliskuuta 1972,Euroopan hiili- ja teräsyhteisön neuvoa-antavan komitean jäsenten sekä erityisen asemansa perusteella komitean työskentelyyn osallistuvien henkilöiden korvauksista tehdyn päätöksen muuttamisesta (72/142/EHTY)EUROOPAN YHTEISÖJEN NEUVOSTO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan,ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen () ja erityisesti sen 6 artiklan,sekä katsoo, ettäneuvoa-antavan komitean työskentelyyn erityisaseman perusteella osallistuville henkilöille myönnetyistä korvauksista 15 ja 16 päivänä tammikuuta 1953 tehdyn neuvoston päätöksen () seurauksena kyseisiä henkilöitä on kohdeltu korvauksien osalta tasavertaisesti kyseisen komitean jäsenten kanssa,ON PÄÄTTÄNYT SEURAAVAA:1 artikla Korvataan Euroopan hiili- ja teräsyhteisön neuvoa-antavan komitean jäsenten sekä erityisen asemansa perusteella komitean työskentelyyn osallistuvien henkilöiden korvauksista 15 päivänä lokakuuta 1968 tehdyn neuvoston päätöksen liitteen 1 kohdan ensimmäinen alakohta seuraavasti:"Päiväraha kustakin kokouspäivästä ja kustakin matkapäivästä vahvistetaan 1 800 BEF:ksi."2 artikla Tätä päätöstä noudatetaan päivästä, jona se julkaistaan Euroopan yhteisöjen virallisessa lehdessä.Tehty Brysselissä 21 päivänä maaliskuuta 1972.Neuvoston puolestaPuheenjohtajaG. THORN() EYVL N:o 152, 13.7.1967, s. 2() EYVL N:o 1, 10.2.1953, s. 15/53


title: 2005/653/YUTP: Poliittisten ja turvallisuusasioiden komitean päätös Darfur/1/2005, tehty 29 päivänä heinäkuuta 2005, Euroopan unionin Sudanissa olevan erityisedustajan sotilasneuvonantajan nimittämisestä

text:
               17.9.2005

               FI

               Euroopan unionin virallinen lehti

               L 241/57

      POLIITTISTEN JA TURVALLISUUSASIOIDEN KOMITEAN PÄÄTÖS DARFUR/1/2005,
   tehty 29 päivänä heinäkuuta 2005,
   Euroopan unionin Sudanissa olevan erityisedustajan sotilasneuvonantajan nimittämisestä
   (2005/653/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon Euroopan unionin siviili- ja sotilasalan tukitoimesta Darfurin alueella Sudanissa toteutettavalle Afrikan unionin operaatiolle 18 päivänä heinäkuuta 2005 hyväksytyn neuvoston yhteisen toiminnan 2005/557/YUTP (1) ja erityisesti sen 4 artiklan,
   sekä katsoo seuraavaa:

               (1)

               Neuvosto hyväksyi 18 päivänä heinäkuuta 2005 yhteisen toiminnan 2005/556/YUTP (2) Euroopan unionin erityisedustajan nimittämisestä Sudaniin.

               (2)

               EU:n erityisedustaja huolehtii AMIS-operaatioon liittyvien EU:n osuuksien yhteensovittamisesta ja johdonmukaisuudesta. Hänen alaisuudessaan on Addis Abebassa sijaitseva EU:n koordinointiyksikkö, joka muodostuu poliittisesta neuvonantajasta, sotilasneuvonantajasta ja poliisineuvonantajasta ja joka huolehtii päivittäisestä yhteensovittamisesta kaikkien asiaankuuluvien EU:n toimijoiden sekä Afrikan unionin johtamisjärjestelyyn Addis Abebassa kuuluvan hallinnollisen valvonta- ja johtokeskuksen kanssa, jotta voidaan varmistaa EU:n johdonmukainen ja nopea tuki AMIS II -operaatiolle.

               (3)

               EU:n erityisedustajan sotilasneuvonantaja auttaa varmistamaan EU:n Addis Abebasta käsin toteutettavan tukitoimen sotilaallisen osan johdonmukaisuuden ja vastaa EU:n tukitoimen sotilaallisen osan päivittäisestä yhteensovittamisesta hallinnollisen valvonta- ja johtokeskuksen kanssa.

               (4)

               Pääsihteeri/korkea edustaja on EU:n erityisedustajan suosituksesta ehdottanut, että eversti Philippe Mendez nimitettäisiin EU:n erityisedustajan sotilasneuvonantajaksi.

               (5)

               Neuvosto valtuutti yhteisen toiminnan 2005/557/YUTP 4 artiklan mukaisesti poliittisten ja turvallisuusasioiden komitean nimittämään EU:n erityisedustajan sotilasneuvonantajan.

               (6)

               Tanskan asemaa koskevan, Euroopan unionista tehtyyn sopimukseen ja Euroopan yhteisön perustamissopimukseen liitetyn pöytäkirjan 6 artiklan mukaisesti Tanska ei osallistu niiden EU:n päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON PÄÄTTÄNYT SEURAAVAA:
   1 artikla
   Nimitetään eversti Philippe MENDEZ Euroopan unionin Sudanissa olevan erityisedustajan sotilasneuvonantajaksi.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 29 päivänä heinäkuuta 2005.

            Poliittisten ja turvallisuusasioiden komitean puolesta

            Puheenjohtaja

         J. KING

      (1)  EUVL L 188, 20.7.2005, s. 46.

      (2)  EUVL L 188, 20.7.2005, s. 43.


Avis juridique important

|

31994D0754

94/754/EY: Neuvoston päätös, tehty 14 päivänä marraskuuta 1994, kahden jäsenen ja yhden varajäsenen nimeämisestä alueiden komiteaan

Virallinen lehti nro L 299 , 22/11/1994 s. 0031 - 0031 Suomenk. erityispainos Alue 1 Nide 3 s. 0206  Ruotsink. erityispainos Alue 1 Nide 3 s. 0206

NEUVOSTON PÄÄTÖS,tehty 14 päivänä marraskuuta 1994,kahden jäsenen ja yhden varajäsenen nimeämisestä alueiden komiteaan (94/754/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi kaudeksi 26 päivänä tammikuuta 1994 tehdyn neuvoston päätöksen (),sekä katsoo, ettäkaksi komitean jäsenen paikkaa on vapautunut 4 ja 25 päivänä lokakuuta 1994 neuvostolle tiedoksi annettujen S. Patijnin ja J. M. Linthorstin eron vuoksi,yksi komitean varajäsenen paikka on vapautunut 27 päivänä lokakuuta 1994 neuvostolle tiedoksi annetun J. Terlouwin eron vuoksi, jaottaa huomioon Alankomaiden hallituksen ehdotuksen,ON PÄÄTTÄNYT SEURAAVAA:Ainoa artiklaAlueiden komitean jäseneksi S. Patijnin tilalle tämän jäljellä olevaksi toimikaudeksi eli 25 päivään tammikuuta 1998 asti nimetään J. Terlouw.Alueiden komitean jäseneksi J. M. Linthorstin tilalle tämän jäljellä olevaksi toimikaudeksi eli 25 päivään tammikuuta 1998 asti nimetään A. Peper.Alueiden komitean jäseneksi J. Terlouwin tilalle tämän jäljellä olevaksi toimikaudeksi eli 25 päivään tammikuuta 1998 asti nimetään G. Brouwer.Tehty Brysselissä 14 päivänä marraskuuta 1994.Neuvoston puolestaPuheenjohtajaJ. BORCHERT() EYVL N:o L 31, 4.2.1994, s. 29


Avis juridique important

|

31987D0087

87/87/ETY: Komission päätös, tehty 7 päivänä tammikuuta 1987, rasvojen neuvoa-antavan komitean perustamisesta

Virallinen lehti nro L 045 , 14/02/1987 s. 0050 - 0052 Suomenk. erityispainos Alue 3 Nide 22 s. 0186  Ruotsink. erityispainos Alue 3 Nide 22 s. 0186

KOMISSION PÄÄTÖS,tehty 7 päivänä tammikuuta 1987,rasvojen neuvoa-antavan komitean perustamisesta (87/87/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettärasvojen neuvoa-antava komitea perustettiin komission päätöksellä 67/388/ETY(1), sellaisena kuin se on korvattuna päätöksellä 73/421/ETY(2) ja sellaisena kuin se on viimeksi muutettuna päätöksellä 83/77/ETY(3),uusien jäsenvaltioiden yhteisöön liittymisen seurauksena on osoittautunut tarpeelliseksi lisätä edustajanpaikkojen lukumäärää ja jakaa ne uudelleen; on lisäksi suotavaa mukauttaa jäsenten korvaamismenettely,säännöksiä rasvojen neuvoa-antavasta komiteasta on muutettu useita kertoja, ja niistä on sen vuoksi tullut vaikeasti sovellettavia; tästä syystä niistä olisi tehtävä koonnelma,komissiolle on tärkeää kerätä ammatinharjoittajien ja kuluttajien lausunnot ongelmista, jotka rasva-alan yhteisen markkinajärjestelyn toiminta on aiheuttanut,kaikkien ammatinharjoittajien, joita tämän yhteisen markkinajärjestelyn täytäntöönpano koskee suoraan, sekä kuluttajien, olisi voitava osallistua komission pyytämien lausuntojen laatimiseen, jajäsenvaltioiden asianomaiset ammattiyhdistykset sekä kuluttajaryhmittymät ovat perustaneet yhteisön tasolle järjestöjä, jotka pystyvät edustamaan kaikkien jäsenvaltioiden asianomaisia eturyhmiä,ON PÄÄTTÄNYT SEURAAVAA:1 artikla1. Perustetaan komission yhteyteen rasvojen neuvoa-antava komitea, jäljempänä "komitea".2. Komitea koostuu seuraavien eturyhmien edustajista: maataloustuottajat, maatalousosuuskunnat, maataloustuote- ja elintarviketeollisuus, maataloustuotteiden kauppa, maatalous- ja elintarvikealan työntekijät sekä kuluttajat.3. Komiteassa on kaksi erityisjaostoa, jotka koostuvat komitean jäsenistä:- "oliivien ja johdettujen tuotteiden" jaosto,- "öljysiementen ja -hedelmien sekä johdettujen tuotteiden" jaosto.2 artikla1. Komissio voi kysyä komitealta ja kummaltakin erityisjaostolta neuvoa kaikissa ongelmissa, jotka liittyvät rasva-alan yhteistä markkinajärjestelyä koskevien asetusten soveltamiseen, ja erityisesti toimenpiteistä, jotka sen on toteutettava näiden asetusten mukaisesti.2. Komitean puheenjohtaja voi ilmoittaa komissiolle, että on soveliasta kysyä komitealta tai erityisjaostoilta neuvoa viimeksi mainittujen toimivaltaan kuuluvassa asiassa, jossa niille ei ole esitetty lausuntopyyntöä. Puheenjohtaja toimii näin erityisesti jonkin edustettuna olevan eturyhmän pyynnöstä.3 artikla1. Komiteassa on 68 jäsentä.2. Edustajanpaikat jaetaan seuraavasti:a) "oliivien ja johdettujen tuotteiden" jaosto:- 12 alan maataloustuottajille ja maatalousosuuskunnille,- 4 oliiviöljyä tuottavalle teollisuudelle,- 3 oliiviöljyn tukkukauppiaille,- 3 maatalous- ja elintarviketyöntekijöille,- 2 kuluttajille;b) "öljysiementen ja -hedelmien sekä johdettujen tuotteiden" jaosto:- 22 alan maataloustuottajille ja maatalousosuuskunnille,- 10 maataloustuote- ja elintarviketeollisuudelle sekä muulle teollisuudelle, joista:- 6 muita öljyjä kuin oliiviöljyä tuottavalle teollisuudelle,- 1 margariiniteollisuudelle,- 1 syötäväksi kelpaavia öljyjä käyttävälle teollisuudelle,- 1 tekniseen käyttöön tarkoitettuja öljyjä käyttävälle teollisuudelle,- 1 öljykakkuja käyttävälle teollisuudelle,- 3 öljysiementen tukkukauppiaille,- 3 maatalous- ja elintarviketyöntekijöille,- 6 kuluttajille.4 artikla1. Komissio nimittää komitean jäsenet yhteisön tasolle perustettujen, 1 artiklan 2 kohdassa tarkoitettuja eturyhmiä parhaiten edustavien ja toiminnaltaan rasvojen yhteiseen markkinajärjestelyyn kuuluvien ammatillisten järjestöjen ehdotuksesta. Kuluttajien edustajat nimitetään kuitenkin kuluttajien neuvoa-antavan komitean ehdotuksesta.Jokaista täytettävää edustajanpaikkaa varten nämä järjestöt ehdottavat kahta ehdokasta, jotka ovat eri maiden kansalaisia.2. Komitean jäsenen toimikausi on kolmen vuoden pituinen. Toimikausi voidaan uusia. Suoritetut tehtävät eivät oikeuta palkkioon.Kolmen vuoden jakson päättymisen jälkeen komitean jäsenet pysyvät toimessa, kunnes heidän seuraajansa nimetään tai heidän toimeksiantonsa uusitaan.Pyydettäessä eroa tai kuolemantapauksen johdosta taikka jos jäsenen ehdokkuutta esittänyt järjestö pyytää, että hänet korvataan, jäsen korvataan 1 kohdassa määrättyä menettelyä noudattaen.3. Komissio julkaisee luettelon jäsenistä tiedoksi Euroopan yhteisöjen virallisessa lehdessä.5 artiklaKukin jaosto valitsee komissiota kuultuaan puheenjohtajan ja varapuheenjohtajan kolmen vuoden ajanjaksoksi.Varapuheenjohtajat valitaan niiden eturyhmien edustajista, joihin puheenjohtaja ei kuulu.Valinta tapahtuu ensimmäisessä äänestyksessä läsnä olevien jäsenten kahden kolmasosan enemmistöllä ja myöhemmissä äänestyksissä läsnä olevien jäsenten yksinkertaisella enemmistöllä. Jos äänet menevät tasan, komissio huolehtii tilapäisesti puheenjohtajuudesta.Kummankin jaoston puheenjohtajat huolehtivat vuorotellen komitean puheenjohtajuudesta, kumpikin puolen toimikauden ajan.Komitea tai jaostot voivat samaa menettelyä noudattaen nimetä muita jäseniä työvaliokuntaan. Tässä tapauksessa työvaliokunnassa on puheenjohtajan lisäksi enintään yksi edustaja kustakin komiteassa tai jaostoissa edustettuna olevasta eturyhmästä.Työvaliokunta valmistelee ja järjestää komitean tai jaostojen työt.6 artikla1. Ainoastaan komission edustajat, komitean tai jaostojen jäsenet, tai esteen sattuessa heidän sijaisensa, sekä 3 ja 4 kohdan mukaisesti kutsutut henkilöt voivat osallistua kokouksiin tai seurata niitä.2. Esteen sattuessa jäsenelle järjestö tai järjestöt, joille on myönnetty edustajanpaikka, voivat valtuuttaa sijaisen, joka on valittava komission ja kyseisen järjestön tai kyseisten järjestöjen yhdessä vahvistamasta luettelosta. Tässä luettelossa olevien nimien lukumäärä on puolet kyseistä järjestöä tai kyseisiä järjestöjä edustavien jäsenten kokonaismäärästä.Tämä määrä on vähintään yksi ja enintään kaksitoista.Kun valtuutetaan sijainen, komitean sihteeristölle on annettava siitä tieto vähintään seitsemän päivää ennen kokousta.3. Sellaisen järjestön pyynnöstä, jolle on myönnetty yksi tai useampi edustajanpaikka, puheenjohtaja voi yksimielisesti komission kanssa kutsua järjestön pääsihteerin tai sihteeristön jäsenen osallistumaan komitean tai jaostojen kokoukseen tarkkailijana.Esteen sattuessa pääsihteeri voi kuitenkin valtuuttaa tarkkailijan paikkansa osoittamalleen toiselle henkilölle.Tarkkailijoilla ei ole puheoikeutta, mutta puheenjohtaja voi kuitenkin yksimielisesti komission kanssa antaa heille tämän oikeuden.4. Jos esityslistan aiheet ovat erittäin teknisluonteisia ja poikkeavat siten komitean tai jaostojen tavanomaisista töistä, puheenjohtaja voi sellaisen järjestön pyynnöstä, jolle on myönnetty yksi tai useampi edustajanpaikka, ja yksimielisesti komission kanssa kutsua yhden tai useamman asiantuntijan osallistumaan komitean tai jaostojen työskentelyyn.Komissio voi omasta aloitteestaan kutsua kenet tahansa, jolla on erityisasiantuntemusta jossakin esityslistaan merkityistä aiheista, osallistumaan asiantuntijana komitean tai jaostojen asioiden käsittelyyn.Asiantuntijat osallistuvat kuitenkin ainoastaan sen asian käsittelyyn, joka on syynä heidän läsnäoloonsa.7 artiklaKomitea tai jaostot voivat yksimielisesti komission kanssa perustaa työryhmiä työskentelynsä helpottamiseksi.8 artikla1. Komitea ja sen erityisjaostot kokoontuvat komission toimipaikassa tämän kutsusta.Työvaliokunta kokoontuu puheenjohtajan yhteisymmärryksessä komission kanssa esittämästä kutsusta.2. Komission asianomaisten yksiköiden edustajat osallistuvat komitean, sen erityisjaostojen, työvaliokunnan sekä työryhmien kokouksiin.3. Komissio huolehtii komitean, sen erityisjaostojen, työvaliokunnan sekä työryhmien sihteeristön tehtävistä.9 artiklaKomitean sekä erityisjaostojen käsittelemät asiat koskevat komission esittämiä lausuntopyyntöjä. Asioita ei ratkaista äänestämällä.Pyytäessään komitean tai sen erityisjaostojen lausuntoa komissio voi asettaa määräajan, jossa lausunto on annettava.Edustettuina olevien eturyhmien kannat esitetään komissiolle toimitettavassa selvityksessä.Jos komitea tai jokin sen erityisjaostoista hyväksyy pyydetyn lausunnon yksimielisesti, nämä laativat yhteiset johtopäätökset, jotka liitetään selvitykseen.Komissio ilmoittaa tulokset asioiden käsittelystä neuvostolle tai hallintokomiteoille viimeksi mainittujen pyynnöstä.10 artiklaKun komissio ilmoittaa komitean jäsenille, että pyydetty lausunto tai esitetty asia on aiheeltaan luottamuksellinen, komitean jäsenet eivät saa antaa tietoja, jotka ovat tulleet heidän tietoonsa komitean, erityisjaostojen tai työryhmien työskentelyn kautta, sanotun kuitenkaan rajoittamatta perustamissopimuksen 214 artiklan säännösten soveltamista.Tässä tapauksessa ainoastaan komitean jäsenet ja komission edustajat osallistuvat kokouksiin.11 artiklaKumotaan komission päätös 73/421/ETY.12 artiklaTämä asetus tulee voimaan 1 päivänä tammikuuta 1987.Tehty Brysselissä 7 päivänä tammikuuta 1987.Komission puolestaFrans ANDRIESSENVarapuheenjohtaja(1) EYVL N:o 119, 20.6.1967, s. 2343/67(2) EYVL N:o L 355, 24.12.1973, s. 40(3) EYVL N:o L 51, 24.2.1983, s. 34


title: Neuvoston päätös, annettu 17 päivänä helmikuuta 2017, Euroopan elin- ja työolojen kehittämissäätiön johtokunnan varajäsenen nimittämisestä Portugalin osalta

text:
               21.2.2017

               FI

               Euroopan unionin virallinen lehti

               C 54/4

         NEUVOSTON PÄÄTÖS,
   annettu 17 päivänä helmikuuta 2017,
   Euroopan elin- ja työolojen kehittämissäätiön johtokunnan varajäsenen nimittämisestä Portugalin osalta
   (2017/C 54/04)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1), ja erityisesti sen 6 artiklan,
   ottaa huomioon jäsenvaltioiden hallitusten sekä työntekijä- ja työnantajajärjestöjen neuvostolle esittämät ehdokasluettelot,
   sekä katsoo seuraavaa:

               (1)

               Neuvosto nimitti 28 päivänä marraskuuta 2016 (2) ja 23 päivänä tammikuuta 2017 (3) antamillaan päätöksillä Euroopan elin- ja työolojen kehittämissäätiön johtokunnan varsinaiset jäsenet ja varajäsenet 1 päivänä joulukuuta 2016 alkavaksi ja 30 päivänä marraskuuta 2019 päättyväksi toimikaudeksi.

               (2)

               Työntekijäjärjestö EAY on esittänyt ehdokkaan avoinna olevaan paikkaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraava henkilö Euroopan elin- ja työolojen kehittämissäätiön johtokunnan varajäseneksi Portugalin osalta 30 päivänä marraskuuta 2019 päättyväksi toimikaudeksi:
   I   TYÖNTEKIJÄJÄRJESTÖJEN EDUSTAJAT

               Maa

               Varsinainen jäsen

               Varajäsen

               Portugali

               Augusto COELHO PRAÇA

         2 artikla
   Neuvosto nimittää myöhemmin varsinaiset jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä helmikuuta 2017.

            Neuvoston puolesta

            Puheenjohtaja

         E. BARTOLO

      (1)  EYVL L 139, 30.5.1975, s. 1.

      (2)  Neuvoston päätös, annettu 28 päivänä marraskuuta 2016, Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä (EUVL C 447, 1.12.2016, s. 2).

      (3)  Neuvoston päätös, annettu 23 päivänä tammikuuta 2017, Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä Bulgarian, Italian, Liettuan, Luxemburgin, Maltan, Itävallan ja Slovakian osalta (EUVL C 27, 27.1.2017, s. 8).


Avis juridique important

|

31985D0516

85/516/ETY: Komission päätös, tehty 18 päivänä marraskuuta 1985, maantiekuljetusten sekakomitean perustamisesta

Virallinen lehti nro L 317 , 28/11/1985 s. 0033 - 0035 Suomenk. erityispainos Alue 7 Nide 3 s. 0110  Espanjank. erityispainos: Luku 07 Nide 4 s. 0012  Ruotsink. erityispainos Alue 7 Nide 3 s. 0110  Portugalink. erityispainos: Luku 07 Nide 4 s. 0012

KOMISSION PÄÄTÖS,tehty 18 päivänä marraskuuta 1985,maantiekuljetusten sekakomitean perustamisesta (85/516/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettävaltioiden tai hallitusten johtajat ovat 21 päivänä lokakuuta 1972 antamassaan julkilausumassa todenneet, että taloudellisen kasvun on ensisijaisesti mahdollistettava elinoloissa esiintyvien erojen kaventaminen sekä parannettava elämisen laatua ja elintasoa,samassa yhteydessä he pitivät välttämättömänä sitä, että työmarkkinaosapuolten osallistuminen yhteisön taloudelliseen ja yhteiskunnalliseen päätöksentekoon lisääntyy,komissio piti yhteisön "sosiaalisen toimintaohjelman" yhtenä ensisijaisena toimintamuotona työmarkkinaosapuolten yhteisön tasolla tapahtuvaa vuoropuhelua ja yhteistoimintaa; sosiaalista toimintaohjelmaa koskevassa 21 päivänä tammikuuta 1974 antamassaan päätöslauselmassa () neuvosto on pitänyt toimintamuodoista ensisijaisena sitä, joka kehittää työmarkkinaosapuolten osallistumista yhteisön taloudelliseen ja yhteiskunnalliseen päätöksentekoon,Euroopan parlamentti on täsmentänyt 13 kesäkuuta 1972 antamassaan päätöslauselmassa (), että työmarkkinaosapuolten osallistuminen yhteisön sosiaalipolitiikkaan on toteutettava talous- ja valuuttaunionin ensimmäisessä vaiheessa,talous- ja sosiaalikomitea on 24 päivänä marraskuuta 1971 antamassaan lausunnossa ilmaissut yhtyvänsä tähän kantaan,neuvosto toteaa yhteisön keskipitkän aikavälin sosiaalisesta toimintaohjelmasta 22 päivänä kesäkuuta 1984 antamissaan johtopäätöksissä, että eurooppalaista yhteiskunnallista vuoropuhelua on tuettava ja sen yksityiskohtaisia sääntöjä on sovitettava niin, että työmarkkinaosapuolet voitaisiin paremmin ottaa mukaan yhteisön taloudelliseen ja yhteiskunnalliseen päätöksentekoon (),tilanne eri jäsenvaltioissa edellyttää maantiekuljetusten työmarkkinaosapuolten aktiivista osallistumista maantiekuljetusten elin- ja työolojen kohentamiseen ja yhdenmukaistamiseen, ja komission yhteydessä toimiva komitea, jossa osapuolet ovat tasapuolisesti edustettuina, on tarkoituksenmukaisin tapa varmistaa kyseinen osallistuminen ollen yhteisön tasolla asianomaisia yhteiskunnallisia ja taloudellisia voimia edustava elin, jakomission maantiekuljetusten sosiaalisia ongelmia käsittelevän neuvoa-antavan sekakomitean perustamisesta 5 päivänä heinäkuuta 1965 tekemä päätös 65/362/ETY () ei vastaa enää yhteisön laitosten suositteleman sosiaalipolitiikan kehitystä,ON PÄÄTTÄNYT SEURAAVAA:1 artikla Perustetaan komission yhteyteen maantiekuljetusten sekakomitea, jäljempänä "komitea".2 artikla Komitea avustaa komissiota sellaisen yhteisön sosiaalipolitiikan laatimisessa ja täytäntöönpanossa, jonka tarkoituksena on kohentaa ja yhdenmukaistaa maantiekuljetusten elin- ja työoloja.3 artikla 1. Edellä 2 artiklassa tarkoitettujen tavoitteiden toteuttamiseksi komitean on:a) annettava lausuntoja tai kertomuksia komissiolle joko tämän pyynnöstä tai omasta aloitteestaan ja,b) jäljempänä 4 artiklan 2 kohdan a alakohdassa mainittujen ammattijärjestöjen toimivaltaan kuuluvien alojen osalta,- edistettävä näiden järjestöjen välistä vuoropuhelua ja yhteistyötä,- laadittava tutkimuksia,- osallistuttava keskusteluihin ja seminaareihin.2. Komitea antaa tietoja toiminnastaan kaikille asianomaisille tahoille.3. Kun komissio pyytää komitean lausuntoa tai kertomusta 1 kohdan a alakohdan mukaisesti, se voi asettaa määräajan, jonka kuluessa lausunto tai kertomus on annettava.4 artikla 1. Komiteassa on 44 jäsentä.2. a) Komissio nimeää komitean jäsenet seuraavien maantiekuljetusten kuljettaja- ja työntekijäjärjestöjen ehdotuksesta:KuljettajajärjestöIRU:n (Kansainvälinen kuorma-autoliitto) yhteyskomiteat Euroopan yhteisöissä.TyöntekijäjärjestöEuroopan yhteisön kuljetusammattijärjestöjen komitea.b) Paikat jakautuvat seuraavasti:- 22 kuljettajajärjestöjen edustajille,- 22 työntekijäjärjestöjen edustajille.5 artikla 1. Kullekin komitean jäsenelle nimetään varajäsen 4 artiklan 2 kohdassa säädetyllä tavalla.2. Varajäsen osallistuu komitean kokouksiin, 9 artiklassa tarkoitettuihin työryhmiin tai työhön ainoastaan silloin, kun varsinaisella jäsenellä on este, sanotun kuitenkaan rajoittamatta 9 artiklan määräysten soveltamista.6 artikla 1. Komitean jäsenten ja heidän varajäsentensä toimikausi on neljä vuotta. Heidät voidaan nimetä uudeksi toimikaudeksi.2. Jäsenet tai varajäsenet, joiden toimikausi on päättynyt, jatkavat tehtävässään, kunnes heidän tilalleen nimetään uudet jäsenet tai heidän toimikautensa uusitaan.3. Jäsenen tai varajäsenen toimikausi päättyy ennen kuin neljä vuotta on kulunut, jos jäsen eroaa tai kuolee tai jos jäsentä ehdottanut järjestö pyytää, että hänen tilalleen nimetään uusi jäsen. Hänen seuraajansa nimetään toimikaudesta jäljellä olevaksi ajaksi 4 artiklan 2 kohdassa määrättyä menettelyä noudattaen.4. Suoritetut tehtävät eivät oikeuta palkkioon.7 artikla 1. Komitea valitsee joka toinen vuosi jäsentensä keskuudesta läsnä olevien jäsenten kahden kolmasosan enemmistöllä puheenjohtajan ja varapuheenjohtajan. Puheenjohtaja ja varapuheenjohtaja valitaan vuorotellen, ja keskenään käänteisessä järjestyksessä, kahden 4 artiklan 2 kohdan a alakohdassa mainitun järjestöryhmän edustajien keskuudesta.2. a) Puheenjohtaja tai varapuheenjohtaja, jonka toimikausi on päättynyt, jatkaa tehtävässään, kunnes hänen tilalleen on nimetty uusi puheenjohtaja tai varapuheenjohtaja.b) Jos puheenjohtajan tai varapuheenjohtajan toimikausi lakkaa ennenaikaisesti, jäljellä olevaksi toimikaudeksi nimetään uusi jäsen 1 kohdassa määrättyä menettelyä noudattaen asianomaisen ryhmän ehdotuksesta.8 artikla Komitea voi perustaa työnsä suunnittelusta ja koordinoinnista vastaavan työvaliokunnan. Tässä työvaliokunnassa on puheenjohtaja, varapuheenjohtaja ja 9 artiklassa tarkoitettujen työryhmien esittelijäjäseniä.9 artikla Komitea voi:a) perustaa avukseen tilapäisiä tai pysyviä työryhmiä. Se voi antaa jäsenelle luvan ottaa tilalleen työryhmässä nimeltä mainittu edustaja omasta järjestöstään: edustajalla on työryhmän kokouksissa samat oikeudet kuin jäsenellä, jonka tilalla hän on;b) ehdottaa komissiolle asiantuntijoiden kutsumista avustamaan komiteaa tietyissä tehtävissä. Komitealla on velvollisuus tehdä niin, jos jompikumpi 4 artiklan 2 kohdan a alakohdassa mainituista järjestöistä sitä pyytää;c) kutsua osallistumaan asiantuntijana kokouksiinsa henkilöitä, joilla on erityistä asiantuntemusta jostakin esityslistaan merkitystä aiheesta. Tämä asiantuntija osallistuu kokoukseen ainoastaan sen asian osalta, jonka vuoksi hän osallistuu kokoukseen.10 artikla Komitea kokoontuu sihteeristönsä kutsusta komission, työvaliokunnan tai jäsenistönsä kolmasosan pyynnöstä. Viimeksi mainitussa tapauksessa se kokoontuu 30 päivän määräajassa.11 artikla 1. Komitea on päätösvaltainen, kun kaksi kolmasosaa sen jäsenistä on läsnä.2. Komitean on toimitettava lausuntonsa tai kertomuksensa komissiolle. Jos lausuntoa tai kertomusta ei hyväksytä yksimielisesti, komitean on toimitettava komissiolle ilmaistut eriävät mielipiteet.12 artikla 1. Komission yksiköt huolehtivat komitean, työvaliokunnan ja työryhmien sihteeristötehtävistä.2. Komission asianomaisten yksiköiden edustajat osallistuvat komitean, työvaliokunnan ja työryhmien kokouksiin.3. Yksi sihteeristön edustaja molemmista 4 artiklan 2 kohdan a alakohdassa mainituista järjestöistä osallistuu tarkkailijana komitean kokouksiin.4. Komissio voi komiteaa kuultuaan kutsua muita järjestöjä kuin 4 artiklan 2 kohdan a alakohdassa mainitut osallistumaan komitean työhön tarkkailijoina.13 artikla Kun komissio ilmoittaa kokoukseen osallistujille, että pyydetty lausunto on luottamuksellinen, nämä eivät saa ilmaista tietoja, jotka ovat tulleet heidän tietoonsa heidän osallistuessaan komitean, työryhmien tai työvaliokunnan työhön sanotun kuitenkaan rajoittamatta ETY:n perustamissopimuksen 214 artiklan määräysten soveltamista.14 artikla Komissiolla on komiteaa kuultuaan oikeus tarkistaa tätä päätöstä saadun kokemuksen perusteella.15 artikla Kumotaan päätös 65/362/ETY.16 artikla Tätä päätöstä sovelletaan 18 päivästä marraskuuta 1985.Tehty Brysselissä 18 päivänä marraskuuta 1985.Komission puolestaAlois PFEIFFERKomission jäsen() EYVL N:o C 13, 12.2.1974, s. 1() EYVL N:o C 70, 1.7.1972, s. 11() EYVL N:o C 175, 4.7.1984, s. 1() EYVL N:o 130, 16.7.1965, s. 2184/65


title: Euroopan keskuspankin päätös (EU) 2015/5, annettu 19 päivänä marraskuuta 2014 , omaisuusvakuudellisten arvopaperien osto-ohjelman toteutuksesta (EKP/2014/45)

text:
               6.1.2015

               FI

               Euroopan unionin virallinen lehti

               L 1/4

         EUROOPAN KESKUSPANKIN PÄÄTÖS (EU) 2015/5,
   annettu 19 päivänä marraskuuta 2014,
   omaisuusvakuudellisten arvopaperien osto-ohjelman toteutuksesta

      (EKP/2014/45)

   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan toisen alakohdan yhdessä 3.1 artiklan ensimmäisen luetelmakohdan kanssa sekä 18.1 artiklan,
   sekä katsoo seuraavaa:

               (1)

               Euroopan keskuspankkijärjestelmän ja Euroopan keskuspankin perussäännön 18.1 artiklan mukaan Euroopan keskuspankki voi yhdessä niiden jäsenvaltioiden kansallisten keskuspankkien kanssa, joiden rahayksikkö on euro, toimia rahoitusmarkkinoilla muun muassa ostamalla ja myymällä suoraan siirtokelpoisia arvopapereita.

               (2)

               EKP:n neuvosto päätti 4 päivänä syyskuuta 2014, että olisi käynnistettävä uusi omaisuusvakuudellisten arvopaperien osto-ohjelma (jäljempänä ’ABSPP-ohjelma’). Yhdessä katettujen joukkovelkakirjalainojen kolmannen osto-ohjelman (1) ja kohdennettujen pitempiaikaisten rahoitusoperaatioiden (2) kanssa ABSPP-ohjelman avulla parannetaan entisestään rahapolitiikan välittymistä, tuetaan luotonantoa euroalueen taloudelle, luodaan myönteisiä heijastusvaikutuksia muille markkinoille ja näin ollen kevennetään EKP:n rahapolitiikan viritystä, sekä edistetään inflaatiovauhdin palautumista tasolle, joka on lähellä kahta prosenttia.

               (3)

               Kelpoisuusehdot täyttävien omaisuusvakuudellisten arvopapereiden suorat ostot, joita EKP tekee ABSPP-ohjelman nojalla osana yhteistä rahapolitiikkaa, olisi toteutettava tämän päätöksen mukaisesti yhdenmukaisesti sekä alkuvaiheessa poikkeuksellisesti keskitetysti.

               (4)

               Tarkoituksena on, että ABSPP-ohjelman alkuvaiheen jälkeen EKP:n neuvosto tekee päätöksen, jonka mukaisesti eurojärjestelmän kansalliset keskuspankit toteuttavat ABSPP-ohjelman yhdenmukaisella ja hajautetulla tavalla,

         ON HYVÄKSYNYT TÄMÄN PÄÄTÖKSEN:
   1 artikla
   ABSPP-ohjelma ja sen soveltamisala
   Perustetaan ABSPP-ohjelma, jonka mukaan EKP ostaa tämän päätöksen mukaisesti 2 artiklassa tarkoitettuja kelpoisuusehdot täyttäviä omaisuusvakuudellisia arvopapereita. ABSPP-ohjelman puitteissa EKP voi valtuuttaa asiamiehensä ostamaan puolestaan ensi- ja jälkimarkkinoilta kelpoisuusehdot täyttäviä omaisuusvakuudellisia arvopapereita 4 artiklassa tarkoitetuilta hyväksyttäviltä vastapuolilta
   2 artikla
   Omaisuusvakuudellisten arvopaperien suorien ostojen kelpoisuusehdot
   Omaisuusvakuudelliset arvopaperit hyväksytään ABSPP-ohjelman suorien ostojen piiriin edellyttäen, että ne täyttävät seuraavat kelpoisuusehdot:

               1)

               Omaisuusvakuudellisten arvopapereiden luottoriskinarviointi vastaa vähintään eurojärjestelmän yhdenmukaistetun luokitusasteikon luokkaa 3 (3), mikä ilmenee ainakin kahdessa julkisessa luottoluokituksessa, jotka ovat antaneet kaksi eurojärjestelmän luottoriskinarvioinnissa (ECAF) hyväksyttyä ulkoista luottoluokituslaitosta (ECAI).

               2)

               Jollei 1 kohdasta muuta johdu, omaisuusvakuudelliset arvopaperit täyttävät suuntaviivojen EKP/2011/14 (4) (sellaisina kuin ne ovat muutettuina suuntaviivoilla EKP/2012/25 (5) ja suuntaviivoilla EKP/2014/10 (6)) liitteessä I ja päätöksessä EKP/2013/35 (7) säädetyt eurojärjestelmän rahapoliittisissa operaatioissa vakuutena käytettäviin omaisuusvakuudellisiin arvopapereihin sovellettavat kelpoisuusehdot.

               3)

               Jos omaisuusvakuudellisilla arvopapereilla ei ole ainakin kahdessa sellaisessa julkisessa luottoluokituksessa, jotka ovat antaneet kaksi eurojärjestelmän luottoriskinarvioinnissa (ECAF) hyväksyttyä ulkoista luottoluokituslaitosta (ECAI), ilmenevää vähintään eurojärjestelmän yhdenmukaistetun luokitusasteikon luokkaa 2 vastaava luottoriskinarviointia, omaisuusvakuudellisten arvopapereiden on 2 kohdassa säädettyjen vaatimusten lisäksi täytettävä suuntaviivojen EKP/2014/31 (8) 3 artiklassa säädetyt eurojärjestelmän rahapoliittisissa operaatioissa vakuutena käytettäviin omaisuusvakuudellisiin arvopapereihin sovellettavat kelpoisuusehdot.

               4)

               Omaisuusvakuudellisten arvopaperien vakuutena olevien kassavirtaa synnyttävien omaisuuserien velallisista vähintään 90 prosenttia luokitellaan yksityisen sektorin yrityksiksi (9) tai luonnollisiksi henkilöiksi; mainittu prosenttiosuus lasketaan tällaisiin velallisiin liittyvien kassavirtaa synnyttävien omaisuuserien maksamatta olevan pääoman perusteella.

               5)

               Vähintään 95 prosenttia

                           a)

                           omaisuusvakuudellisten arvopapereiden liikkeeseenlaskun vakuutena olevien kassavirtaa synnyttävien omaisuuserien maksamattomasta pääomasta on euromääräistä;

                           b)

                           asuntolainavakuudellisten tai liikekiinteistövakuudellisten arvopaperien muodossa olevien omaisuusvakuudellisten arvopaperien liikkeeseenlaskun vakuutena olevien kassavirtaa synnyttävien omaisuuserien vakuutena olevasta kiinteästä omaisuudesta sijaitsee euroalueella, mainittu prosenttiosuus lasketaan tällaiseen kiinteään omaisuuteen liittyvien kassavirtaa synnyttävien omaisuuserien maksamatta olevan pääoman perusteella; ja

                           c)

                           omaisuusvakuudellisten arvopaperien liikkeeseenlaskun (pois lukien b kohdassa tarkoitetut asuntolainavakuudellisten tai liikekiinteistövakuudellisten arvopaperien muodossa olevat omaisuusvakuudellisten arvopaperien liikkeeseenlaskut) vakuutena olevien kassavirtaa synnyttävien omaisuuserien velallisista ovat rekisteröityjä tai asuvat euroalueella; mainittu prosenttiosuus lasketaan tällaisiin velallisiin liittyvien kassavirtaa synnyttävien omaisuuserien maksamatta olevan pääoman perusteella.

               6)

               Omaisuusvakuudellisen arvopaperin liikkeeseenlaskija on sijoittautunut euroalueelle.

               7)

               Omaisuusvakuudellisen arvopaperin etuoikeusluokka (sama tai korvattava ISIN), jonka — ajankohtana jona EKP arvioi sitä mahdollista 3 artiklan mukaista ostoa varten — alullepanija pidättää tai siihen läheisesti sidoksissa (10) olevat yhteisöt pidättävät itsellään kokonaan, hyväksytään ABSPP-ostojen piiriin jos ulkopuolinen sijoittaja, joka ei ole läheisesti sidoksissa alullepanijaan, (poikkeuksena ABSPP-kehyksen ulkopuolella toimiva eurojärjestelmän keskuspankki) ostaa osan omaisuusvakuudellisen arvopaperin etuoikeusluokasta (sama tai korvattava ISIN).

               8)

               Jos omaisuusvakuudellisten arvopaperien liikkeeseenlaskun vakuutena olevien kassavirtaa synnyttävien omaisuuserien velalliset asuvat tai ovat rekisteröityneitä Kreikassa tai Kyproksessa, kyseisiin omaisuusvakuudellisiin arvopapereihin ei sovelleta 1 kohdassa vahvistettuja vähimmäisluokitustasoja, edellyttäen että niitä koskevat 5 artiklan 2 kohdassa täsmennetyt ostorajat, että ne täyttävät kaikki muut ABSPP:n piirissä tapahtuvia ostoja koskevat kelpoisuusehdot sekä seuraavat lisäedellytykset:

                           a)

                           Kreikan tai Kyproksen liikkeeseen laskemien tai takaamien jälkimarkkinakelpoisten velkainstrumenttien vakuuskelpoisuuden arvioinnissa käytettävää eurojärjestelmän luottokelpoisuuden alarajaa ei suuntaviivojen EKP/2014/31 8 artiklan 2 kohdan mukaan sovelleta;

                           b)

                           omaisuusvakuudellisella arvopaperilla on kaksi julkista luottoluokitusta eurojärjestelmän luottoriskinarvioinnissa (ECAF) hyväksytyltä kahdelta ulkoiselta luottoluokituslaitokselta (ECAI), ja luokitus näissä on paras saavutettavissa oleva omaisuusvakuudellisen arvopaperin luokitus kyseisessä jäsenvaltiossa;

                           c)

                           omaisuusvakuudellisen arvopaperin rakenteeseen sisältyy erityistakauksia (esimerkiksi omaisuusvakuudellisen arvopaperin liikkeeseenlaskun heikompien etuoikeusluokkien tarjoama erityistakaus oston kelpoisuusehdot täyttävälle etuoikeusluokalle), jotka vastaavat vähintään 25 prosenttia omaisuusvakuudellisen arvopaperin liikkeeseenlaskun kaikkien etuoikeusluokkien maksamattomasta pääomasta;

                           d)

                           EKP:n arvion mukaan sijoittajaraportit ovat saatavilla ja omaisuusvakuudellinen arvopaperi voidaan mallintaa käyttäen kolmansien osapuolten standardisoituja omaisuusvakuudellisten arvopaperien kassavirtojen mallintamisvälineitä;

                           e)

                           hallinnoijaa lukuun ottamatta omaisuusvakuudellisten arvopaperien liikkeeseenlaskussa kaikkien seuraavien vastapuolten (soveltuvin osin) luottoluokitus vastaa vähintään eurojärjestelmän yhdenmukaistetun luokitusasteikon luokkaa 3, mikä ilmenee ainakin kahdessa julkisessa luottoluokituksessa, jotka ovat antaneet kaksi eurojärjestelmän luottoriskinarvioinnissa (ECAF) hyväksyttyä ulkoista luottoluokituslaitosta (ECAI):

                                       i)

                                       kaikki pankit joissa liikkeeseenlaskijalla on tili,

                                       ii)

                                       kaikkien pankkien takaajat, joissa liikkeeseenlaskijalla on tili,

                                       iii)

                                       kaikki likviditeetin tarjoajat,

                                       iv)

                                       kaikki suojausvastapuolet,

                                       v)

                                       kaikki pääoman maksuasiamiehet, ja

                                       vi)

                                       kaikki taattujen investointisopimusten tarjoajat;

                           f)

                           omaisuusvakuudelliselle arvopaperille on nimitetty sijaan tuleva hallinnoija.

         3 artikla
   Luottoriskinarviointi ja due diligence -arviointi
   EKP suorittaa omaisuusvakuudellisista arvopapereista luottoriskinarvioinnin ja due diligence -arvioinnin ennen kuin ostetaan 2 artiklan kelpoisuusehdot täyttäviä omaisuusvakuudellisia arvopapereita.
   4 artikla
   Hyväksyttävät vastapuolet
   ABSPP-ohjelman salkuissa pidettäviin omaisuusvakuudellisiin arvopapereihin liittyvissä suorissa kaupoissa ja arvopaperilainaustransaktioissa ABSPP-ohjelman vastapuoliksi hyväksytään seuraavat vastapuolet: a) eurojärjestelmän rahapoliittisiin operaatioihin osallistuvat, suuntaviivojen EKP/2011/14 liitteessä I olevassa 2.1 kohdassa määritellyt vastapuolet, b) vastapuolet, joita eurojärjestelmän keskuspankit käyttävät euromääräisten sijoitussalkkujensa sijoituksiin, ja c) yhteisöt, jotka EKP:n neuvosto, EKP:n suorittaman eurojärjestelmän vastapuoliriskiarvioinnin perusteella, katsoo hyväksyttäviksi vastapuoliksi ABSPP:n puitteissa tapahtuvissa suorissa ostoissa.
   5 artikla
   Ostorajat
   1.   Jollei 2 kohdan soveltamisesta muuta johdu, korkeintaan 70 prosenttia omaisuusvakuudellisen arvopaperin etuoikeusluokan kannasta (sama tai korvattava ISIN-koodi) voidaan ABSPP-ohjelman puitteissa ostaa ja pitää hallussa tiettynä ajankohtana.
   2.   Sellaisen omaisuusvakuudellisen arvopaperin tietyn etuoikeusluokan osalta (sama tai korvattava ISIN-koodi), joka hyväksytään ostojen piiriin 2 artiklan 8 kohdan perusteella, voidaan ABSPP-ohjelman puitteissa ostaa ja pitää hallussa tiettynä ajankohtana korkeintaan 30 prosenttia kannasta.
   6 artikla
   Voimaantulo
   Tämä päätös tulee voimaan sitä päivää seuraavana päivänä, jona se on julkaistu EKP:n verkkosivuilla.

      Annettu Frankfurt am Mainissa 19 päivänä marraskuuta 2014.

            EKP:n puheenjohtaja

         Mario DRAGHI

      (1)  Päätös EKP/2014/40, annettu 15 päivänä lokakuuta 2014, katettujen joukkovelkakirjalainojen kolmannen osto-ohjelman toteutuksesta. Ei vielä julkaistu virallisessa lehdessä.

      (2)  Päätös EKP/2014/34, annettu 29 päivänä heinäkuuta 2014, kohdennettuihin pitempiaikaisiin rahoitusoperaatioihin liittyvistä toimenpiteistä (EUVL L 258, 29.8.2014, s. 11).

      (3)  Julkaistaan EKP:n verkkosivuilla.

      (4)  Suuntaviivat EKP/2011/14, annettu 20 päivänä syyskuuta 2011, eurojärjestelmän rahapolitiikan välineistä ja menettelyistä (EUVL L 331, 14.12.2011, s. 1).

      (5)  Suuntaviivat EKP/2012/25, annettu 26 päivänä marraskuuta 2012, eurojärjestelmän rahapolitiikan välineistä ja menettelyistä annettujen suuntaviivojen EKP/2011/14 muuttamisesta (EUVL L 348, 18.12.2012, s. 30).

      (6)  Suuntaviivat EKP/2014/10, annettu 12 päivänä maaliskuuta 2014, eurojärjestelmän rahapolitiikan välineistä ja menettelyistä annettujen suuntaviivojen EKP/2011/14 muuttamisesta (EUVL L 166, 5.6.2014, s. 33).

      (7)  Päätös EKP/2013/35, annettu 26 päivänä syyskuuta 2013, eurojärjestelmän rahoitusoperaatioihin sekä vakuuskelpoisuuteen liittyvistä lisätoimenpiteistä (EUVL L 301, 12.11.2013, s. 6).

      (8)  Suuntaviivat EKP/2014/31 eurojärjestelmän rahoitusoperaatioihin sekä vakuuskelpoisuuteen liittyvistä väliaikaisista lisätoimenpiteistä ja suuntaviivojen EKP/2007/9 muuttamisesta, annettu 9 päivänä heinäkuuta 2014 (EUVL L 240, 13.8.2014, s. 28).

      (9)  ”Yrityksillä” on sama merkitys kuin suuntaviivojen EKP/2011/14 liitteessä I tarkoitetussa Euroopan kansantalouden tilinpitojärjestelmässä.

      (10)  ”Läheisesti sidoksissa” on suuntaviivojen EKP/2011/14 liitteessä I olevan 6.2.3.2 kohdan määritelmän mukainen merkitys.